b'\n_START_ARTICLE_\nSori\xc5\xa1ka planina\n_START_PARAGRAPH_\nSori\xc5\xa1ka planina je eno od zimsko\xc5\xa1portnih sredi\xc5\xa1\xc4\x8d v Sloveniji, razpoteza se na vi\xc5\xa1ini od 1300 do 1550 mnm. Na planini obratujejo tri smu\xc4\x8darske vle\xc4\x8dnice. Dol\xc5\xbeina alpskih smu\xc4\x8darskih prog je 6 km, teka\xc5\xa1kih pa 5 km._NEWLINE_Planina je izhodi\xc5\xa1\xc4\x8de ozna\xc4\x8denih poti na vrhove Spodnjih Bohinjskih gora in Ratitovca. V polkrogu nad planino so najve\xc4\x8d v eni uri dosegljivi: Mo\xc5\xbeic (1602 m), \xc5\xa0avnik (1574 m), Slatnik (1598 m), Lajnar (1549 m) in Dravh (1547 m). Sori\xc5\xa1ka planina je dostopna po cesti iz \xc5\xbdeleznikov preko Zgornje Sorice, kjer se priklju\xc4\x8di cesta iz Petrovega Brda ali pa iz Bohinjske Bistrice.\n_START_SECTION_\nPrelaz\n_START_PARAGRAPH_\nPreko Sori\xc5\xa1ke planine vodi tudi ve\xc4\x8d cest iz Sel\xc5\xa1ke doline preko \xc5\xbdeleznikov, Zalega Loga do Zg. Sorice in naprej v Bohinj. Kot tudi iz Ba\xc5\xa1ke grape preko Sorice v Bohinj. Tako se na Sori\xc5\xa1ki planini nahaja tudi cestni prelaz.'